Potrivit unei femei aflate în mijlocul de transport în comun, agresorul ar fi început să-și lovească victima din senin, încă de la momentul urcării sale în tramvai.
Înregistrarea video trimisă de martorul ocular presei locale relevă violența cu care a fost lovit dar și neputința bărbatului agresat, iar lipsa unei intervenții eficiente din partea vatmanului sau a oricărui alt bărbat aflat în tramvai a stârnit îngrijorare din partea celor prezenți.
Niciun călător și nici vatmanul nu au intervenit pentru a-l opri pe individ. Clipul a ajuns la polițiști care acum îl caută pe agresor.